નવી દિલ્હી, તા. 3 : સેન્ટ્રલ બ્યૂરો અૉફ ઇન્વેસ્ટિગેશન (સીબીઆઈ)ના વડા આલોક વર્માને બળજબરીથી રજા પર ઉતારી દેવાના સરકારના પગલાને કૉંગ્રેસના વરિષ્ઠ નેતા મલ્લિકાર્જુન ખડગેએ સુપ્રીમ કોર્ટમાં પડકાર્યું છે. તેમણે સરકારના પગલાને `સંપૂર્ણપણે ગેરકાયદે અને મનસ્વી' ગણાવ્યું છે. આલોક વર્મા પાસેથી તેમની સત્તાઓ પાછી ખેંચી લેતા કેન્દ્ર સરકારના આદેશને પાછો ઠેલવાની ખડગેએ સુપ્રીમ કોર્ટ પાસે દાદ ચાહી છે.